《仆入月山介卿有诗见怀次韵答之》
宋代·李处权

鼠辈欺人可奈何，我今行橐已无多。
醉魂尚爱黄华谷，归梦长迷白石坡。
壮士陆沉无籍在，道人香积有经过。
行朝近报仍安稳，想见沙堤蹀玉珂。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。